Non ket bet ken impreset gant ar romant-mañ ha ma oan bet gant an hini all em boa lennet gant an hevelep skrivagner Au tréfonds du ciel.  E-keñver ijin ha speredegezh ez eus peadra da chom bamet, met ar stummoù-boudoù ez eus den em voazañ outo evit profitañ mat eus an istor zo ken iskis ha ken pell eus hor skiant-prenet a dud, ma vez labourus da lenn, a-benn ar fin. Meur a wezh em eus soñjet e vije  plijusoch hag emsavoch an eil lennadenn eget an hini gentañ moarvat !  Neo ket re deknikel ar romant koulskoude ha moien zo da gompren ar pep brasañ eus an traioù a-raok ar fin. Engouestl al lenner e-barzh an istor eo a zo gwallgaset.  Dre geñveriañ gant va eñvorennoù eus Au tréfonds du ciel em eus bet tro da vlaza, ur wezh ouzhpenn, stek dibar Vernor Vinge da lakaat e benndudennoù da godianañ pe da dreitouriñ ar re all : reiñ a ra kalz a interest de steuennoù.  Dam soñj eo ur  romant da lenn pa vezer plijet gant ar skiant-faltazi, met neo ket da renkañ e-touez ar re aesañ.